Tedenski ljubezenski horoskop | 12.04. – 18.04.2021

Pred vami je teden, ki bi ga raje pozabili. Na ljubezenskem terenu se vam bo zvrstilo nekaj dogodkov, ki ne bodo po vašem okusu. Povsem mogoče je, da boste imeli opraviti z neko staro zgodbo, ki bo posledično uničila novo v nastajanju. Želeli si boste rešiti kar se da, a žal ni videti pravih možnosti za uspeh. Posvetite se raje delu na sebi in razrešite nekaj notranjih dvomov, ki vas najedajo že dlje časa.
Preveri s koliko samskimi na ona-on se idealno ujameš!
BIK – ljubezenski horoskop

Na vse kriplje se boste trudili biti všečni in na vsakem koraku iskali kompromise. Videti bo, da to prav nič ne pomaga, saj bo nasprotna stran neomajno ponavljala svoje. Sredi tedna boste morali potegniti nekaj drznih odločitev in se jih držati kot pijanec plota. Ste na preizkušnji, ki je ne morete opraviti, če ne boste poslušali svojega srca, a tudi notranjega čuta, ki vas svari pred nečem.
Preveri s koliko samskimi na ona-on se idealno ujameš!
DVOJČKA – ljubezenski horoskop

Že na začetku tedna se bo pripetilo nekaj nepredvidljivega, kar bo v popolnosti spremenilo vaše ljubezensko življenje. Oseba, za katero ste doslej menili, da ne kaže nobenega zanimanja za vas, bo nastopila povsem nepričakovano. Nasmešek na vaših ustnicah bo povedal vse, zato se ne trudite z zanikanjem ali igranjem nevedneža. Raje čimprej stopite na ta ljubezenski vlak.
Preveri s koliko samskimi na ona-on se idealno ujameš!
RAK – ljubezenski horoskop

V ponedeljek se vam lahko pripeti, da boste nehote izrekli nekaj česar ne bi smeli. To vam lahko pošteno pokvari teden. Zato bodite raje tiho in se do sredine tedna ne izpostavljajte na tem področju. Že v četrtek in petek pa bodo vaše ljubezenske zvezde močno zasijale. Znašli se boste v enkratni priložnosti da preživite vikend z osebo, ki vam bo izpolnila sanje.
Preveri s koliko samskimi na ona-on se idealno ujameš!
LEV – ljubezenski horoskop

Zdelo se vam bo, da nimate več veliko časa za pomembno odločitev, ki je pred vami. Vseeno pa bodite nekoliko bolj potrpežljivi in si raje vzemite še kakšen dan več za razmislek. V mislih imate nadvse resno zadevo, a vprašanje je, ali enako razmišlja tudi vaš potencialni partner. Morda bi bilo bolje, če se pred takšnimi odločitvami še enkrat zelo odkrito pogovorita.
Preveri s koliko samskimi na ona-on se idealno ujameš!
DEVICA – ljubezenski horoskop

Nekaj bo krivo, da boste v začetku tedna pripravljeni na tveganje kakršnega še ne poznate. Nekaj v vašem srcu bo tako močno vplivalo na vaša dejanja, da bi vam utegnilo biti kasneje precej žal. Ne gre za to, da bi vas čustva zavajala, le osebo nasproti sebe morate še malce bolje spoznati. Včasih ni vse tako kot je videti na prvi pogled. In bodimo pošteni, tako zelo se vam spet ne mudi.
Preveri s koliko samskimi na ona-on se idealno ujameš!
TEHTNICA – ljubezenski horoskop

Ta teden boste spoznali kaj pomeni imeti osebno svobodo. Nadvse boste uživali v tem in se večkrat znašli v trenutku, ko bi se bilo bolje držati malce nazaj. Bodite previdni, sicer se vam utegne pripetiti, da vas bo še ta konec tedna pošteno bolela glava. V vaši bližini se vrti nekdo, ki nima najboljših namenov in ni iskren v svojih besedah.
Preveri s koliko samskimi na ona-on se idealno ujameš!
ŠKORPIJON – ljubezenski horoskop

Škorpijoni boste na silnih preizkušnjah ta teden! Čakajo vas priložnosti za avanture o kakršnih ste doslej le sanjarili. Morda ni najbolje, da se kar spustite vanje, kljub vsemu pa je vredno pokukati tudi izven svojih zastavljenih okvirjev in dati ljubezni priložnost da se izkaže. Včasih ljubezen pride po najbolj nenavadni poti kar si jih lahko zamislimo.
Preveri s koliko samskimi na ona-on se idealno ujameš!
STRELEC – ljubezenski horoskop

Z nekom se boste pošteno sprli in to bo vplivalo na vaše osebno življenje. Zdelo se vam bo, da vam srce trga na dva dela, a ni nujno, da bo šlo zgolj za ljubezenske težave. Kljub vsemu, pa ne glejte na to samo črno. Posledica prihajajočih dogodkov bo, da boste spoznali osebo, ki vam bo rade volje priskočila na pomoč, kasneje pa se bo izkazalo, da se ujameta celo precej bolje, kot pa sta to mislila do tedaj.
Preveri s koliko samskimi na ona-on se idealno ujameš!
KOZOROG – ljubezenski horoskop

Pričakujte nepričakovano, bi bil najkrajši opis vašega ljubezenskega dogajanja ta teden. Spoznali boste nekoga, ki pa je verjetno vezan. Kljub vsemu bodo iskrice preskakovale na vse strani, sami pa se boste kljub temu zelo težko držali nazaj. Bodite previdni pri naslednjih korakih saj vas lahko zaznamujejo za kar nekaj časa. Videti je, da ne bo šlo zgolj za enkratno srečanje.

Preveri s koliko samskimi na ona-on se idealno ujameš!
VODNAR – ljubezenski horoskop

Čisto preveč popustljivi ste zadnje čase. Nekdo bo to vašo naivnost želel izkoristiti in lahko se pripeti, da boste njegovo namero dokaj pozno opazili. Morda celo prepozno. Skušajte ohraniti distanco, imejte odprte oči in ušesa, vsekakor pa prisluhnite nasvetu, ki ga boste dobili s strani zelo dobrega prijatelja ali prijateljice. Če boste sešteli 1 in 1, boste takoj prepoznali rezultat.
Preveri s koliko samskimi na ona-on se idealno ujameš!
RIBI – ljubezenski horoskop

Tega morda niste vajeni, a v prihajajočem tednu vas bo pestila ljubosumnost. Čeprav morda nimate partnerja, ali pa vsaj resnega ne, se bo nek dogodek naselil pod vašo kožo in vam ne bo dal miru. Spraševali se boste nešteto reči, odgovorov na ta vprašanja pa ne bo. Najbolje bo, če se prepustite toku dogodkov in skušate čim manj vplivati nanje.